Հայաստանի և Ադրբեջանի միջև պետական սահմանի սահմանազատման ու սահմանային անվտանգության հարցերով հանձնաժողով

**Հայաստանի Հանրապետության և Ադրբեջանի Հանրապետության միջև պետական սահմանի սահմանազատման ու սահմանային անվտանգության հարցերով հանձնաժողով**, Հայաստանի վարչապետ Նիկոլ Փաշինյանի կողմից հիմնված հանձնաժողով, որը ստեղծվել է 2022 թվականի մայիսի 23-ին՝ N 570-Ա որոշմամբ։ Հանձնաժողովի ստեղծման համար հիմք է հանդիսացել՝ «Կառավարության կառուցվածքի և գործունեության մասին» Հայաստանի օրենքի 7-րդ հոդվածի 16-րդ մասը։

## Պատմություն
Հանձնաժողովը ստեղծվել է 2022 թվականի մայիսի 23-ին Հայաստանի վարչապետ Նիկոլ Փաշինյանի կողմից՝ N 570-Ա որոշմամբ։ Հանձնաժողովի ստեղծման համար հիմք է հանդիսացել՝ «Կառավարության կառուցվածքի և գործունեության մասին» Հայաստանի Հանրապետության օրենքի 7-րդ հոդվածի 16-րդ մասը։ N 570-Ա որոշման հավելվածում կատարվել է 5 փափոխություն։ Առաջին փոփոխությունը իրականացվել է 2022 թվականի հոկտեմբերի 7-ի N 1170-Ա որոշմամբ, որով Նարինե Ավագյանին փոխարինել է Արևիկ Ավոյանը։ Երկրորդ փոփոխությամբ հանձնաժողովի անդամ են դարձել՝ Հայաստանի արտաքին գործերի նախարարի խորհրդական Վահան Կոստանյանը, Հայաստանի արտաքին գործերի նախարարության սահմանակից երկրների վարչության պետի պաշտոնակատար Վահագն Աֆյանը, Միջազգային իրավական հարցերով ներկայացուցչի գրասենյակի միջպետական վեճերով Հայաստանի շահերի պաշտպանության վարչության պետ Արամ Արամյան և Մարդու իրավունքների պաշտպանի օգնական (համաձայնությամբ) Հեղինե Ենգոյանը։

## Կառուցվածք
Համաձայն հավելվածի, հանձնաժողովի անհատական կազմը բաղկացած է հանձնաժողովի նախագահից և անդամներից․

## Հանձնաժողովին կից աշխատանքային խումբ
2024 թվականի ապրիլի 22-ին Հայաստանի վարչապետ Նիկոլ Փաշինյանի կողմից՝ N 376-Ա որոշմամբ Հայաստանի և Ադրբեջանի պետական սահմանի սահմանազատման և սահմանային անվտանգության հարցերով հանձնաժողովին կից աշխատանքային խումբ է ստեղծվում։ Աշխատանքային խմբի ստեղծման համար հիմք է հանդիսացել՝ «Կառավարության կառուցվածքի և գործունեության մասին» Հայաստանի Հանրապետության օրենքի 7-րդ հոդվածի 5-րդ մասը, ինչպես նաև հաշվի է առնվել Հայաստանի վարչապետի 2022 թվականի մայիսի 23-ի «Հայաստանի Հանրապետության և Ադրբեջանի Հանրապետության միջև պետական սահմանի սահմանազատման և սահմանային անվտանգության հարցերով հանձնաժողով ստեղծելու մասին» N 570-Ա որոշումը՝ 
* Բաղանիս (Հայաստան) – Բաղանիս Այրում (Ադրբեջան), Ոսկեպար (Հայաստան) – Ներքին Ոսկեպար (Ադրբեջան), Կիրանց (Հայաստան) – Խեյրիմլի (Ադրբեջան) և Բերքաբեր (Հայաստան) – Ղըզըլհաջըլի (Ադրբեջան) բնակավայրերի միջև սահմանագծի համապատասխան հատվածների՝ տեղանքում գեոդեզիական չափումների արդյունքում կոորդինատները հստակեցնելու և համապատասխան Արձանագրություն-նկարագրության նախագիծ կազմելու նպատակով ստեղծել Հայաստանի Հանրապետության և Ադրբեջանի Հանրապետության միջև պետական սահմանի սահմանազատման և սահմանային անվտանգության հարցերով հանձնաժողովին կից աշխատանքային խումբ։
* Աշխատանքային խմբի աշխատանքները կազմակերպելու նպատակով ներգրավել ոլորտային մասնագետներ՝ գեոդեզիստներ և քարտեզագիրներ։
* Հաստատել աշխատանքային խմբի անհատական կազմը` համաձայն հավելվածի։
* Հանձնարարել պաշտպանության նախարարին, տարածքային կառավարման և ենթակառուցվածքների նախարարին, Կադաստրի կոմիտեի ղեկավարին և Ազգային անվտանգության ծառայության տնօրենին՝ անհրաժեշտ օժանդակություն ապահովել խմբի աշխատանքներին։

Աշխատանքային խմբի կազմում ընդգրկվել են Տավուշի մարզպետ (աշխատանքային խմբի ղեկավար) Հայկ Ղալումյանը, Նոյեմբերյան համայնքի ղեկավար Արսեն Աղաբաբյանը, Իջևան համայնքի ղեկավար Արթուր Ճաղարյանը, Նոյեմբերյան համայնքի ղեկավարի տեղակալ Մհեր Աղամյանը, Ոսկեպար բնակավայրի վարչական ղեկավար Իշխան Աղբալյանը, Բաղանիս բնակավայրի վարչական ղեկավար Գևորգ Սահակյանը, Բերքաբեր բնակավայրի վարչական ղեկավար Տիգրան Հարությունյանը, Կիրանց բնակավայրի վարչական ղեկավար Կամո Շահինյանը և Ոսկեպար, Բերքաբեր, Կիրանց բնակավայրերից մեկական բնակիչներ։

## Ծանոթագրություններ

Կատեգորիա:Հայաստանի պետական կազմակերպություններ
Կատեգորիա:2022 հիմնադրումներ Հայաստանում